[{"text_idx": "#000006", "text": "Mae\u2019n bosib bod wyneb Addysg Bellach yn Aberhonddu ar fin newid a bydd y cyhoedd yn cael ei wahodd i ddweud eu dweud. Cynhelir trafodaethau rhwng Coleg Bannau Brycheiniog (rhan o Grw\u0302p Colegau NPTC) a Chyngor Sir Powys ar ddatblygiadau a fydd yn arwain at addysg uchel ei hadnoddau sy\u2019n addas i\u2019r unfed ganrif ar hugain yn cael ei darparu yn y dref. Bydd hefyd yn denu myfyrwyr i ddefnyddio holl gyfleusterau busnesau lleol bob dydd, gan hybu masnach siopau a busnesau drwy anadlu mwy o fywyd i mewn i ganol y dref a chyfrannu at gynnydd mawr ei angen o ran cynnyrch domestig gros (GDP)."}, {"text_idx": "#000007", "text": "Mae\u2019r Coleg a\u2019n Penseiri wedi ymgysylltu a\u0302 staff yng Ngholeg Bannau Brycheiniog, i drafod y posibiliadau o symud rhai cyrsiau i\u2019r dref a\u2019r gymuned ac mae\u2019r trafodaethau hynny yn parhau ar hyn o bryd. Bydd y cam nesaf nawr yn cynnwys trafodaethau gyda myfyrwyr a defnyddwyr busnes ynghyd a\u0302 chyfres o ddigwyddiadau a fydd yn mynd ati i ymgysylltu a\u0302 grwpiau cymunedol."}, {"text_idx": "#000008", "text": "Mae\u2019r Coleg eisoes wedi dechrau adnewyddu\u2019r hen Ganolfan Groeso yng nghanol y dref sydd ar brydles iddo erbyn hyn. Defnyddir yr hen ganolfan groeso ar gyfer ymholiadau a gwybodaeth, ynghyd a\u0302 rhywfaint o ddarpariaeth cwrs. Bydd y Gymuned yn cael ei hannog i ddefnyddio\u2019r ganolfan a bydd mynediad agored i\u2019r rhyngrwyd \u2018Cyflymder Uchel\u2019 ar gael."}, {"text_idx": "#000009", "text": "Mae\u2019r Coleg hefyd yn datblygu cynlluniau eraill a allai weld y Coleg yn gwarchod treftadaeth rhai adeiladau canol tref sy\u2019n bodoli eisoes i ddarparu addysg, sgiliau a hyfforddiant i fyfyrwyr a busnesau. Ar hyn o bryd cynhelir trafodaethau ynghylch defnyddio\u2019r llyfrgell yn Stryd y Llong a Watton Mount yn y dyfodol. Gallai hyn fod yn gyfle gwych i ddiogelu eu treftadaeth a datblygu syniadau yngly\u0302n a\u0302 sut i ddefnyddio\u2019r adeiladau hyn yn y dyfodol, yn unol a\u0302 dymuniadau CADW, yr awdurdod lleol a pharti\u0308on eraill a\u0302 diddordeb."}, {"text_idx": "#000010", "text": "Mae\u2019r datblygiadau sy\u2019n cael eu trafod yn rhan o strategaeth i ehangu mynediad i addysg bellach ar gyfer pawb yng nghymunedau Sir Frycheiniog, os ydych yn 16 a dechrau eich gyrfa mewn busnes a chyfrifeg, neu gymryd y cyfle i ddiweddaru eich sgiliau neu hyd yn oed ennill sgiliau newydd at ddiben dyrchafiad neu newid gyrfa yn gyfan gwbl. Byddai symud hefyd yn golygu mynediad haws i gyrsiau pe byddai\u2019r ddarpariaeth yn cael ei lleoli yng nghanol y dref. Mae gobaith hefyd y bydd y cynlluniau yn helpu i gynyddu\u2019r dilyniant i Addysg Uwch a rhaglenni gradd a ddarperir gan y Coleg yn Aberhonddu ynghyd a\u0302 galluogi pobl i ailhyfforddi a gwella\u2019u sgiliau i\u2019w helpu i gystadlu\u2019n effeithiol yn y farchnad swyddi."}, {"text_idx": "#000012", "text": "Ychwanegodd Aelod o\u2019r Cabinet dros Brif Ffyrdd, Ailgylchu ac Asedau, Cynghorydd Phyl Davies: \u201cRydyn ni wedi ymrwymo i wneud y defnydd mwyaf effeithlon ac effeithiol o\u2019n hadeiladau ac rydyn ni wrthi\u2019n trafod sut i ddefnyddio\u2019r llyfrgell a Watton Mount yn Aberhonddu yn y dyfodol, gyda Grw\u0302p Colegau NPTC. Efallai na fydd modd i\u2019r cyngor eu defnyddio bellach ond drwy weithio gyda\u2019r coleg, rydyn ni\u2019n credu eu bod nhw\u2019n gallu chwarae ro\u0302l bwysig yn nyfodol y dref.\u201d"}]